|21-01-20, 02:36 AM||#51|


مراقبة عامة ومشرفة منتدى الروايات المنقولة


الحلقة الاخيرة
#تناهيد_امرأة
#بقلمـي_نشوى_السلطان ❤️
.......................
كانت واحدة من أعظم السنوات التي مرت بي. تعلمت فيها اللحظات، المشاعر، الأشخاص، تعلمت أن الحب هو انت اكون او لا اكون .
تعلمت ان الانسان يصل إلى النضج فلا تعود معظم الاشياء
تعنيهم تعنينا تعلمت ان الدنيا سلف ودين تعلمت ان المظلوم
لا بد له إنتصار ولو بعد حين ..
نعم كانت تنتهيدي ليست مسموعة لكن كانت متعبة لقلبي
لكن الله وحده قادر ان يأتيك بالسعادة وتتحول تلك التناهيد
الى تنهيدة فرح وسعادة ثق بربك وكل شيء سيفرج
اي وبعدين ...
لزمني من وجهي وهو يباوعلي
كتله التريده يجرالك ...
متأكده
هزيت راسي ...
قرب نفسه باسني من شفتي بوسه والثانيه
والثالثه
رفعني ... شالني ... وشمرني عالسرير ....
أنه شلون واحد بحلم .. خجلانه منه وانه عالسرير عدلت روحي كعدت ... صرت العب بشعري ...
هو مشه راح للتلفونه ماعرف شنو سوه ورجع اجة كعد بصفي ...
انه مدنگة راسي ...
همس .. بنين ...
انه مدنگة رديت نعم ..
تقرب هو وسحب وجهي من اسفل حنجي
همس .. ها اشوفج اتراجفين
رفعت راسي اريد احجي سبقني وكال ( انه )
ابتسمت وكتله ليش تعيب على حجيي
تكلطي عليه ... مد ايده على خصري سحبني عليه ...
انه ساكته مااحجي ..
همس منهو هذا اليقلد على روحة
باوعتله كتله انه روحك
سحب راسي على صدرة وهمس
إي والله روحي التصعد وتنزل ...
باوعت بعيونه ...!
ابتسملي وهمس .. شلون عيون هنه وتباوعين بيهن عليه
ياسلام الله
تقرب وباس شفتي...بهدواه
انه احس نفسي مسجنة بين ايدية ...
رجع خلاني على صدره ...
همس بنين ..
ها عيني..
ها عيني ... ببووووه ريتج بعد عيني وهدبها
ابتسمت ودنكت راسي
خجلانة مني
هزيت راسي اي
اني وانت واحد ... حبيبي الحلوه مالتي
انت ليش ساكته
شنو احجي ...
احجيلي انت ليش تغيرتي شنو الخلاج تتراجعين عن قرارج
مو كلتي لا تتكلط عليه
بلعت ريگي اريد احجي تلعثمت . بقيت ساكته
ها والتالي مو احاجيج جاوبيني
كتله.. انه حبيتك
ابتسم .. اي وبعد
شنو بعد
احجي يولي خل افتهم
انه احبك ضاري ..
يبووو هالحليك شلون يسولف حلووو ... ويكول اسمي
تحبيني ...!
اي
مد ايدي الاثنين وشبكني بقوووة الصدوة
باسني من راسي ... يولي والله محد يحبج بكثري ..
انت تعرفين شصارلي من وراج
اي اعرف
ماتعوفين والله ...
زين أكدر احجي وياك اسألك ..
اي ياب ... سولفي لو يرهم ابوس السوالف التسولفيها
انت مو سابقا حبيت قبلي
اي ..
ليش حبيتني شمعنى اختاريتني. علمود تستر عليه من حجي الناس
بعدها حبيتني لو شلون انه احب افهم هالشي
شوفي .. اني مااخذتج حتى استر عليج لان انت اصيلة واني اعرفج انت شنو ..
ثانيآ تذكرين مره من جيتو عدنا .
اي قصدك من اجينه نزور
اي .. اني شفتج بوكتها من بعيد .. من طلعتوالصبح حتى تمشون للبصرة ..
مااكلج جبيتج يمكن اكذب .. بس عجبتيني
شفتج من الشباك شلون طلعتي تمشين خجلانه ومدنكة راسج
وصعدتي بالسياره ..
رجعت الوالده كلت الها هاي منيه .. حجتلي سالفتكم
بس انه ماشفتك ابد
اي اني ماجنت بايت بالبيت ...
اجيت الصبح طبيت للبيت وانتو طلعتو ...
ها زين والله تذكر
اتذكر ياب ... حتى بيها جنتي لابسة حذاء بي قيطان
دنكتي عالكاع شديتي
ههههه حييييل والله انه ناسيه شلون انت تذكر
اي والله اتذكر ...حطيتج ابالي بس ماحجيت كلت تجي السالفه راهمه واسولف بيج
وراهه بفترة امي كالت راح اخطب
الاخوك من البصرة
كتلها منيه كالت العائلة الجوي عدنا .. من البصره
كتلها اي
كالت من بنواتهم بس ماحددت بقيتي انت ابالي بس ماحجيت
اني بشغلي ملتهي لا سألت مني هي ولا شفت
الى ان إجة اليوم الي التقيت بيج بباب الحمام
ابتسمت ...
ها شو تتبسمين لازم تذكرين ذاك اليوم !
اي اتذكر جانت نظرتك حادة خزرتني بعينك ..
حتى خفت منك وفزيت
ليش تخافين مني حبيبي
مو ماشايفتك قبل ومااعرفك المهم كمل
اي وحتى من اجيتي معبالي انت عروسة المرحوم ..
بس بالزفه شفتج وعرفتج
اي وبعدين
هسه وكت سوالف يولي..!
كمل خليني اسمع اعرف شلون اختاريتني
اختاريتج لان داخلج نقي .. روحج حلوه هادئة ..
بس شغلة وحده بيها شعلتي بيها شيب الخلفوني
ياااااا ليش...
برودج رحمة للكعبة .. تدرين شسويتي بيه ..
يعني مادري شكول عليج رحمة الاهلج بس كليلي ماحسيتي بحبي ... ماشفتيني منتهي عليج...
ابتسمت كتله انه عبالي تحب ... !!!
قرب راسه وباسني من شفتي وسكتني ... همس اششش لا تجيبين طاريها
سحبت نفسي .. كتله صار .. نزلت رجليه من السرير
الغرقة ظلام يادوب الكلوب الصفر يخلي اشكالنه تبين ...
صاح وين يولي...
مشيت وانه مبتسه وكوه لازمة نفسي وبنفس الوقت حييييل خجلانه منه .. انهزمت بعيد وارتجيت عالميز
كتله انه بعدني ماتعودت عليك .. الليله خلينه بعيدين
والصباح رباح .. لوقتها
هو بمكانه كاعد .. صاح بنين تجين هين لو لا
كتله ضاري. والله انه ...
كمز من السرير ... اباوع الى مثل الخيال ويمشي بالغرفة مااشوفه زين
اجة سريع ومد ايديه عليه خصري..
بقوة ولهفة وسحبني عليه ..
همس وين تروحين من ايدي ... سالفه مامتعودة عليك
سولفيها العبدالله ...
تعالي...رفعني عالي ...
باسني وهمس احبج يبعد الماحلن بعيني كلهن ..
باسني من ركبتي ... وهمس اموت عليج
وعلى البصرة وعلى انه .. وعلى كلشي بيج
انه ضحكت بصوت عالي بدون شعور
.. اضحكي
يبعد الحيل ... والله هالضحكة تسر گلبي ..
انه خجلت منه ...احس حتى جسمي يرجف
رغم انه احبة بس مستحية منه ..
هسه تدرين شنو اريد ..
شنو حبيبي
يبووووووووه ... يبعد حلگي هالحلگ الحلو
مدي مخده وحده وراسي وراسج عليه
ليش
يولي غير الجمع راسين بالحلال اله قصر بالجنة غير هيج يكولون
ياااا وانت دطبق يعني
اهم شي انطبق ... اخذني وهو شايلني على السرير
نزلني وصعد...
كتله ضاري ...
عبدالله يمكن راح يكعد
حبيبي هذا حجي يفيدج . تقرب وسحبني عليه ..
عانقيني بتوترك .. بإرتجافك
بخدر نظراتك .. بسرعة أنفاسك
عانقيني حتى يذوب قلبك في حرارة صدري
كانت اصعب لحظة بحياتي ... شيء مااكدر افسرة
بين خجل وارتباك وبين اتذكر بيوم من الايام كان حماية
يمكن محد يحس الي حسيت بي فقط الي مجربة شعوري
سلمته نفسي وبنفس الوقت وانه فرحانة بحبه ولهفته ...
ضاري عوضني عن الألم القهر التعب وياه حسيت
انه انولدت من جديد...
غفيت وانه على ايده نايمة ...
بدون مااحس النفسي نمت .. على صدرة
لان صدك حسيت بنفس بأمان نمت نوم عميق
بعد ما جانت الليالي المرت عليه نوم غير منتظم
ايامي جانت صعبة .. قهر تعب ..
ضاري صار الي الامان ...
وانه على صدره وانفاسة قريبة واسمعها ودكات گلبه
وعطره ... فتحت عيوني الفجر لكيت نفسي بعدني
على نومتي على صدرة ... وهو غافي
رفعت راسي باوعتله ... ابتسمت بدون شعور
سحبت كف ايدت وبسته
اريد انزل ايده .. رفعها واشأرلي على شفته
وكال منهين يووولي
انه ضحكت هو مغمض ابتسم وشبكني الصدره بقوة
ورجعنا اثنينه نمنة ...
كعدت على صوت الباب يندك بقوووة ...
.. فزيت كعدت نفسي باوعت الضاري نايم ..
عمتي صاحت بنين عبدالله وينه شو اليوم ماكعد جيبي انطي ريوك ...
باوعت السرير عبدالله نايم ...
نزلت اركض
بدون مااحجي باوعت الساعه ١١ الا ثلث ..
عزززززه ...
كمت ادور على قراصتي ... وكفت عالمراية باوعت مكياجي
مدمر عيوني متصخمة بالكحل ...
ضاري كعد باوعلي كال خير شبيج تكمزين هين وهين مثل الغزالة
كتله عمتي
اي وشبيها عمتج
دكت الباب
اي وشبيج انتي
تريد عبدالله ...
نزل من السرير كال وانت ليش مخبوصة
هااا دقييقة خل اغسل مادري ... دقيقه اوكف
اجة يمشي .. كتله وين
لزمت ايده كتله انه افتحة ارجع انت
شبكني من خصري وانه احجي ..
اي وشنو يعني شبيج
كتله ضاري وخر عمه عالباب
خل تجي عمتج خل تشوف
شتشوف ضاري شبيك
همس احبج ...
اندك الباب رجعت عمتي ...
يولي بنين خليتي بالي شو ولا واحد كعد مو عوايدكم
عبدالله وينه ليش ماكعد
صاح حجية جنتج ساطره الوليد بمنوووم ...
انه كبل خليت ايدي على حلگة كتله عزززززه ضاري
شبيج يولي
لا عليك الله ...
الحجية شتكووول ... ماسمعك
حجية احبهاااااااا
ها يمه شجاك يايابه
حجية جنتج اموووووت عليها
انه اكمز بين ايديه واكله والقران ماطلع بعد من الغرفة شبيييييك
عادي لا تطلعين عجل اني شنو اريد ..
كتله وخر الباب
انه ادفع بي وهو لازمني وميت ضحك ويبوس بيه
دفعتة ... ورحت طلعت دشداشة ومنشفى وركضت للحمام
اسمعه يكللها حجيه بنين بالحمام واني نايم
من تطلع تفتحلح الباب
الحجية ... والله ابينك ماتفهم الواحد شتحجي
يلا عود خلي تجيبلي الوليد اطعمه
انه بالحمام الطم على وجهي ...
ماعرف شلون سبحت ركض ركض وبدلت دشداشتي وطلعت
شعري يقطر ماي والغرفة ثلج
لكيته واكف والمنشفى وبيده المنشفى
مشه طفى السبلت ..
باوع لتلفونه كال اووو شكد مخابرين عليه جهازي جان صامت
طلعلي هدوم حبيبي
انه واكفه بصف الكنتور وارجف كتله اي هسه
دخل يسبح وانه .. مشطت شعري ولفيته
رتبت السرير .. طلعت ملابس ضاري خليتهم عالسرير
لبست حجابي اريد اطلع
عبدالله كعد
انداريت لكيته واكف عالسرير ويباوعلي
رجعت عليه شلته بوسته كتله يدورون عليك حبيبي
طلع ضاري من الحمام ... لاف نفسة بالمنشفى
انه كتله راح اطلع ... طلعت بدون مااندار
فتحت الباب وانه شايله عبدالله طلعت
لكيت عمتي وسرور بالمطبخ ...
خليت عبدالله يم عمتي عالجودليه
سرور باوعتلي كالت .. ابين اليوم متأخرين
كتلها اي اخذنا النوم
شعجب ضاري ماراح للشغل
ديلبس راح يطلع هسه ...
مشيت طلعت خبز من المجمدة اريد اسوي ريوك الضاري
عمتي كالت محمد جاب كيمر عرب وكاهي صبيله
اي عمه هسه
سرور ياريوك عيني صارت ظهر
مارديت عليها ..
طب ضااري يمشي ...
عمتي كالت راح اطلع عل مشراكة اني وعبدالله ...
اخذته وطلعت ..
سرور دك تلفونها وطبت جوه
انه واكفه عالطباخ ... شعلت النار داسوي چاي
ضاري واكف ديشرب ماي...
كال مادري بعدنا عالوعد لو لا
ياوعد ... انداريت عليه
اجة يمشي وكف كبالي كال مره ياب النسوان ماكو احلى منهن بس رحمة الله
كتله هاااااااا ضاري
ضحك وكال .. يبعد ضاري هي مني التاخذ مكانج
تقرب عليه مد راسه باسني ...
جان تفوت سرور ..
وكفت بصف الثلاجة باوعت النا مثل المصدومة ...
انه بسرعه دنكت وانداريت
ضاري باوعلها واندار كال حبيبي اريد ريوك مستعجل
كتله صار هسه ...
سرور بس ساكته ماتحجي ...
ضاري طلع للطرمة وكف .. باوعتله من الجام يحاجي عبدالله
اجت سرور وكفت بصفي ...
كالت هاي شنو الي شفته
كتله ها عيني شنو
شو بوس وحبيبي
اي ليش المره والرجال شنو بينهم غير مرته انه
مرتةةة ها والاتفاق
يا اتفاق حبيبتي .. احبه ويحبني مابقى اتفاق
تحبين حماج
عادي حماي مو غريب
لالالاا والله.
اي عم ابني وهسة زوجي ... الحمدلله الله ينطيني على كد نيتي
يانية انت كل عقلج مصدكة مايتزوج عليج
مايتزوج حبيبتي
لا اشوفج حيل واثقه
داتحجي وجاوبها
ضاري .. منهو هذا اليتزوج عليها ...
ليش احد كلج اني بعد ابدلها بنسوان الدنيا
انداريت ضاري مجتف اديه واكف بعتبة الباب
هي ماتعرف بعد شترد ضحكت كالت اي مو اكول
عالعموم الله يسعدكم
سرور باعي علية ... حلگج لا تفتحي وياهه افتهمتي
حماههه رجلها انت اليخصح شنو ... الغاثج شنو
اريد من الله النوب تعيديها ... افعسج بيدي فعس افتهمتي
مرتي جدام كل الدنيا حلاااالي لا سالبين ولا ناهبين
لا ضاري انت مافهمت قصدي والله اني
اشششش اش .. لا تبررين اعرفج شكبرج وشصغرج
اندلفي من جدامي ... ...
دنكت راسها .. وطبت تركض
جوه
انه بس ساكته مارديت
باوعلي كال ... الچاي احترك
انداريت الچاي يفور ... طفيتة كتله اي راح اصبلك
مرت الايام ... شكد جانت قاسة عليه الايام الفاتت
لكن الحمدلله بعدها الله عوضني بأجمل انسان بالكون
صار هو ابويه هو اهلي هو امي هو كلشي بالدنيا
شكد جنت احس نفسي ضعيفة وياه احس نفسي
اقوة إمراءه بالدنيا ...
.................
أخترت رجلآ
حين اسمع نبرات صوته وحين يخبرني ب انه يحبني ..
أشعر أن لا شيء فِى هذا العالم
قادر على ايذائي
بيوم جانت عمتي وضاري كاعدين ... طبيت للحمام سويت اختبار حمل جان جايبلياه ضاري لمن صار خطين
فرحت فرحة ماتنوصف ... بعد ماعرف شلون اغسل ايدي حتى اطلع ابشرهم ... غسلت وطلعت اركض
تلكتني زهره كالت هيثم راح يجي ...
انه مانتبهت الها ركضت للهول ...
طبيت عليهم وانه فرحانه ... ومبتسمة
عمتي باوعتلي كالت. ها يمه شبيج
ضاري كال هااا بشري ياب... كاعد ودينتضر
عمتي كالت خير شبيكم ... شتبشرك
كتلها عمه انه حامل ....
باوعت الضاري وردت باوعتلي كالت شنوو
ضاري ضحك وكال يمه عجل انت ماتدرين اتفاقات جنتج خلصت .. صار جثيرر
اشرلي تعالي اهين بسدي ...
انه خجلانه ومدنكة
كال يولي حامل لو اتشاقين تره مالي حيل شقاج
كتله والله حامل ....
عمتي من الفرحة نست كلشي وجان تهلهل وصاحت اللهم صل على محمد ...
ضاري كال تعاااااالي تعالي ...
باوعتله شلون عيونه تلمع وفرحان ... تقربت اريد اكعد يمه
طبت زهره تركض كالت سرور تعيط بالغرفة وتكول المحمد اليوم اخلي على نفسي نفط واحرك روحي
عمتي كامت كالت من الصبح هي وياه مصايح ياستار شكو
كامت عمتي ضاري كام كال هاي طلايبها ماتخلص
كلنا مشينه انريد انطب للممر..
جان يندگ الباب ... مشيت انه اريد افتحة ...
طلعت كبالي لمار ... كتلها هلا هلا
هم زين جيتي اريد ابشرج
صاحت بشريتي وابشرج
كتلها خيررر احجي ... راح ترجعين الحسن
لا نعله على حسن شبيج جيت اريد ارفي نذري
كتلها فهميني شكو
اجت عمتي وراي صاحت منو. جة
لمار طبت الهول ..
كالت خير شبيها سرور اتصبح عبالي اني ابشرها
كتلها شبيج فهمينه
عجل مادريتوو محمد خطب
شيماء
يامحمد ولج
الحجية كالت عزه عليج محمد ابني
اي خاله محمد طلع خاطب وحده من زمان وكاطع مهرها
صخاااااااام شمدريج
هو حاجي الاخوتي وكال اليوم اكول الاهلي
عزه عالماتله منين هاي بنتمن
خاله سمعت من. زمان يحبها صار سنين ويحاجيها بالتلفون
دانحجي وكلنا بصدمة ضاري جوه صوته يصيح على محمد
طلعت سرور لابسه عبايتها وتبجي وكايده بيدها شهاب
باوعت المار وجان توكف كالت ها شكو جايه هين
لمار كامت وكفت .. كالت الها جيت مشتفية بيج
عبالج الدنيا ماادور ..
جنتي تخططين الي حتى يطلكني وتزوجين اخوج
الزرعتي احصدي هسه .. عبالج ربج مايفرها عليج
هي هاي عدالة رب العالمين ..كما تدرين تدان
اليزرع طيب يحصد واليزرع شر بالعافية عليه
الي يحصدة ....كتلج بعد هي هذي
عدالة رب العالمين ..❤️
................................
الى هنا نختم وياكم قصة تناهيد إمراءه على امل
ان التقي معكم بقصة جديدة
اختصرت بيها صحيح بس اني هالايام مشغوله
واطفالي امتحانات وانتم ماعدكم صبر
اتمنى النهاية تنال إعجابكم ...
وشكرآ من قلبي لكل متابع ومتابعة احبكم
تحياتي نشووووى
كلام خاص من بنين ...
شكرا لكل شخص تابع قصتي
ودعالي بالخير والسعادة والستر
شفت كومة تعليقات تحجون عليه
حقكم والله انه جنت ثولة هههه
بس والله جنت صغيره والدنيا مارحمتني بوقتها
بعد انتو قريتو مختصر من القهر الي مر عليه
|29-01-20, 11:33 PM||#55|


نجم روايتي ومشاركة بمسابقة الرد الأول وابنة بارة بأمها


مدري حسيت تشابه كثير مع المراهقه والاربعيني مع اختلاف الفكره والقصه
..عاشت الكاتبه وسلمت يد الناقل
|مواقع النشر (المفضلة)|
|أدوات الموضوع|
|انواع عرض الموضوع|

